Kommissionens forordning (EF) nr. 59/2004
af 14. januar 2004
om udstedelse af importlicenser for visse former for svampekonserves for perioden fra 1. januar til 30. april 2004
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 2125/95 af 6. september 1995 om åbning og forvaltning af toldkontingenter for svampekonserves(1), særlig artikel 6, stk. 4, og
ud fra følgende betragtninger:
(1) De mængder, der var ansøgt om den 2. og 5. januar 2004 efter artikel 4, stk. 1, litra a) og b), i forordning (EF) nr. 2125/95, overstiger de disponible mængder. Det bør derfor fastlægges, i hvilket omfang der kan udstedes licenser.
(2) Som følge af vedtagelsen af Kommissionens forordning (EF) nr. 2334/2003 af 30. december 2003 om fravigelse for 2004 af forordning (EF) nr. 2125/95 om åbning og forvaltning af toldkontingenter for svampekonserves(2) og på grund af Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Fællesskabet den 1. maj 2004 bør denne forordning kun finde anvendelse indtil den 30. april 2004 -
UDSTEDT FØLGENDE FORORDNING:
Artikel 1
1. De importlicenser, der blev ansøgt om i henhold til artikel 4, stk. 1, litra a), i forordning (EF) nr. 2125/95 den 2. og 5. januar 2004, og for hvilke ansøgningerne blev fremsendt til Kommissionen den 7. og 8. januar 2004, udstedes for 100 % af de mængder, der er ansøgt om.
2. De importlicenser, der blev ansøgt om i henhold til artikel 4, stk. 1, litra b), i forordning (EF) nr. 2125/95 den 2. og 5. januar 2004, og for hvilke ansøgningerne blev fremsendt til Kommissionen den 7. og 8. januar 2004, udstedes for 8,41 % af de mængder, der er ansøgt om.
Artikel 2
Denne forordning træder i kraft den 15. januar 2004.
Den anvendes indtil den 30. april 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. januar 2004.